Diari Oficial de la Generalitat Valenciana


Sumari del DOGV 8197, del 23-12-2017 (2017/11430)

RESOLUCIÓ de 17 de novembre de 2017, de la Direcció General d'Agricultura, Ramaderia i Pesca, per la qual s'autoritza l'ampliació i modificació d'un establiment d'aqüicultura marina (establiment d'aqüicultura marina amb número de registre 43) en terrenys de domini públic maritimoterrestre davant del terme municipal de Borriana (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8197

Data del DOGV
:   23-12-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/11337


Data del document
:   17-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 17 de novembre de 2017, de la Direcció General d'Agricultura, Ramaderia i Pesca, per la qual s'autoritza l'ampliació i modificació d'un establiment d'aqüicultura marina (establiment d'aqüicultura marina amb número de registre 43) en terrenys de domini públic maritimoterrestre davant del terme municipal de Borriana (Castelló). [2017/11468]  
  
Vista la Resolució de 25 de gener de 2007, de la Direcció General de Pesca i Alimentació, per la qual s'autoritza Cultipeix, SL per a la instal·lació d'un establiment de granja marina, al terme municipal de Borriana (Castelló), d'acord amb la Resolució de concessió d'ocupació de domini públic maritimoterrestre, del Ministeri de Medi Ambient, de 9 de gener de 2007.  
Vista la Resolució de 28 de setembre de 2010, de la Direcció General d'Empreses Agroalimentàries i Desenvolupament del Medi Rural, per la qual s'autoritza el canvi de titularitat de l'establiment d'aqüicultura marina amb número de registre 43 a favor d'Acuícola Marina, SL.  
  
Atés que el 18 de setembre de 2007 es va sol·licitar una autorització per a ampliar la granja en 500.000 m², segons el projecte d'instal·lació d'aqüicultura subscrit al març de 2007 per l'enginyer naval José Luis Carrau Mellado (expedient AM/12.0067). Aquest projecte obté la concessió d'ocupació de domini públic maritimoterrestre per la Resolució de 23 de juny de 2016, de la Direcció General de Sostenibilitat de la Costa i del Mar, i el 27 de juliol de 2016 la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural proposa l'autorització de l'ampliació de la instal·lació.  
  
Amb data 27 de juliol de 2016, Acuícola Marina, SL sol·licita modificar les instal·lacions projectades en l'ampliació, per a la qual cosa presenta nou projecte de modificació d'instal·lacions d'aqüicultura, subscrit per l'enginyer tècnic naval Guillermo Estalrich Mezquida, visat amb data 11 de juliol de 2016 (GN-30/16). Així mateix, el 23 de novembre de 2016, el Servei Provincial de Costes va autoritzar la modificació no substancial de la concessió de domini públic maritimoterrestre per a l'ampliació, d'acord amb el nou projecte.  
La resolució complementària a la declaració d'impacte ambiental de 5 de juliol de 2006 (164/08-AIA), de 31 de juliol de 2017 (154/7396-FMS), estima acceptable a l'efecte ambiental el projecte de modificació de l'ampliació de la granja marina.  
D'altra banda, el 26 de setembre de 2016 Acuícola Marina, SL sol·licita novament una autorització per a modificar la instal·lació inicial segons el projecte de modificació del projecte d'instal·lació d'aqüicultura, subscrit al juliol de 2016 per l'enginyer tècnic naval Guillermo Estarlich Mezquida (visat N-38/16 de 13/09/2016). La modificació no comporta augment de la producció. La modificació consisteix a modificar la distribució i grandària de les gàbies.  
Atés que amb data 5 d'abril de 2017 el Ministeri d'Agricultura i Pesca, Alimentació i Medi Ambient emet informe favorable sobre l'autorització de la modificació no substancial.  
Atés, així mateix, que la subdirectora general d'Avaluació Ambiental informa, amb data 12 de juliol de 2017, que al projecte de modificació és aplicable la valoració dels impactes, les mesures correctores amb la vigilància ambiental previstes en el projecte inicial de la granja marina, es considera la modificació no substancial i, per tant, li és vàlida la corresponent declaració d'impacte ambiental de 5 de juliol de 2006 i el compliment de les seues condicions.  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a Castelló, de 26 de setembre de 2017.  
De conformitat amb el que estableix l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Autoritzar l'ampliació de l'establiment d'aqüicultura marina número 43, d'engreixament de daurada, llobarro i corbina en gàbies flotants, en una superfície de 500.000 m² de terrenys de domini públic maritimoterrestre davant del terme municipal de Borriana (Castelló), definits per un quadrilàter amb les coordenades següents (dàtum WGS84):  
  
Latitud Longitud  
39º 49,600ŽN 000º 0,000Ž W  
39º 49,460ŽN 000º 0,679Ž W  
39º 49,199ŽN 000º 0,588Ž W  
38º 49,339ŽN 000º 0,091Ž W  
  
  
  
Segon  
En aquest quadrilàter de 500.000 m2 s'instal·laran 14 gàbies de 38 m de diàmetre i 10 metres de profunditat amb un con de 10 metres (instal·lades en un grup de 7x2).  
  
Tercer  
La capacitat màxima de producció s'augmentarà amb aquesta ampliació en 1.800 t de daurada; 350 t de llobarro, i 350 t de corbina.  
  
Quart  
Les obres d'aquesta ampliació es realitzaran d'acord amb el projecte de modificació de projecte d'instal·lacions d'aqüicultura, subscrit per l'enginyer tècnic naval Guillermo Estalrich Mezquida, visat amb data 11 de juliol de 2016 (GN-30/16). De qualsevol variació que es produïsca del projecte durant la realització inicial o realitzacions futures s'haurà d'assabentar la Conselleria d'Agricultura, Medi Ambient, Canvi Climàtic i Desenvolupament Rural, a fi d'aconseguir l'autorització corresponent.  
  
Cinqué  
Autoritzar la modificació no substancial de la granja original definida pel quadrilàter de 500.000 m² delimitat per les següents coordenades (datum WGS84):  
  
Latitud Longitud  
39º 49,600ŽN 000º 0,000Ž W  
39º 49,861ŽN 000º 0,091Ž W  
39º 49,721ŽN 000º 0,770Ž W  
38º 49,460ŽN 000º 0,679Ž W  
  
  
  
La modificació que s'autoritza consistix a substituir les gàbies originals per:  
- 20 gàbies flotants de 25 metres de diàmetre, distribuïdes en dos grups de 5x2.  
- 6 gàbies flotants de 38 metres de diàmetre.  
  
Aquestes obres es realitzaran d'acord amb el projecte de trasllat i ampliació d'una concessió de granja marina existent per a cria i engreixament de daurada, llobarro i corbina en gàbies flotants, en aigües del Mediterrani, subscrit al maig de 2005 per l'enginyer naval José Luis Carrau Mellado, amb les modificacions contingudes en el projecte de modificació del projecte d'instal·lació d'aqüicultura, subscrit al juliol de 2016 per l'enginyer tècnic naval Guillermo Estarlich Mezquida (visat N-38/16 de 13/09/2016).   
  
Sisé  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Medi Ambient, Canvi Climàtic i Desenvolupament Rural.  
  
Seté  
Les vendes s'hauran de realitzar a través d'un centre de primera venda autoritzat. Durant el transport del producte del lloc d'engreix a l'establiment de primera venda, els productes hauran d'adjuntar un document de transport expedit pel productor.  
  
Huité  
La iniciació de les obres, i també l'acabament d'aquestes, s'ha de comunicar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural, i serà necessària per a iniciar l'explotació la inspecció prèvia de les instal·lacions per part dels serveis tècnics.  
  
Nové  
Els organismes competents podran inspeccionar la marxa de les obres que s'han de realitzar i el funcionament de l'establiment, i el titular està obligat a franquejar l'entrada als inspectors i tècnics corresponents.  
  
Deu  
Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural o l'extinció de l'autorització d'ocupació del domini públic de làmina d'aigua.  
  
Onze  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment amb indicació de la seua finalitat.  
4. Els canvis de domicili o raó social i del codi d'identificació fiscal.  
  
  
Dotze  
L'incompliment de les prescripcions o les condicions hi establides se sancionarà administrativament de conformitat amb la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant del secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació d'aquesta resolució, de conformitat amb el que disposen els articles 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
  
València, 17 de novembre de 2017.- El director general d'Agricultura, Ramaderia i Pesca: Rogelio Llanes Ribas.